**Steinbruvannet** er et badevann i Lillomarka nord for Oslo.
Vannet ligger i et populært rekreasjonsområde nedenfor Røverkollen, i kort avstand fra Ammerud og Romsås. Det er gode turmuligheter inn i marka herfra, både for vandrere, syklister og skigåere.

I perioden fra 1936 til 1971 var Steinbruvannet drikkevannskilde og derfor stengt for bading og fisking. I forbindelse med reguleringen ble det i 1936 demmet opp en badedam sør for vannet.

> Steinbruvannet ble demmet opp før 1800. Det finnes innskrifter på steiner i silhuset på dammen der det står «Monsen 1795», «1875» og «1935». Den naturlige «steinbrua» i sundet i nord, hvor en etter sigende kunne hoppe fra stein til stein, ble satt under vann. Men vannet har beholdt navnet selv om det på gamle kart kan stå *Seinbrødvann*. På det eldste kartet man vet om, fra 1757 (Cirkumferenskart for Gotthaltske KaaberWerk) står det **Stenbrovand. -** Fordi "brua" ikke har vært synlig på lange tider, ble det laget andre forklaringer på navnet: Steinbruddvann - det fins noen små steinbrudd på østsiden. «**Stemmern**» har også vært et populært navn blant folk som trodde det riktige navnet var *Stemmerudvannet (uttaleforskyvning av Stenbruvann) -*.[]
> 
> 

Bergensveien ble nedlagt i 1873 og kunne dermed settes under vann i 1875. I dag kan man se rester av den gamle Bergensveien litt under normal-vannflaten.

I 2003 ble det konstatert at vannet hadde en god bestand av edelkreps. Det ble vurdert som viktig å sikre en jevn vannstand. Likevel ble vannstanden senket med fem meter høsten 2013, på grunn av rehabilitering av demningen i sørenden. En gammel "steinbru" ble da gangbar igjen. (Steinbrua var antageligvis en **demning,** bl.a. fordi det fortsatt fins rester av torv-tetting på nordøst-siden - se det siste bildet nedenfor!)[] - Vannstanden vil normaliseres i løpet av våren 2014.

Det er to godkjente bålplasser ved vannet, hvor bål kan tennes hele året.

Den russisk-ortodokse menigheten «Hellige Olga» i Oslo bruker Steinbruvann som en del av Theofania-feiringen på nyåret. Til minne om Jesu dåp i Jordan-elven dykker menighetens medlemmer seg tre ganger (for Treenigheten, som i deres tro første gang åpenbarte seg trettende dags jul) i Steinbruvann. Presten ber Gud gjøre vannet hellig, et gullkors dyppes i det, og et gullkar med vann fra Steinbruvann tas med til bruk ved ulike sakramenter i det kommende året.

**Referanser** om bl.a. navnet og "steinbrua" (antageligvis en DEMNING fra 1700-tallet) - se artikkel av Tron Hummelvoll i årboka for 2014 for Groruddalen Historielag (forsidebilde og 1.artikkelen)

Galleri
-------

|  |  |  |
| --- | --- | --- |
| Demningen i oktober 2013, under reparasjon. | "Bru" over Steinbruvannet, Oslo (ant.gl.demning). | "Bru" over Steinbruvannet, Oslo. |

Se også
-------

* Liste over innsjøer i Oslo

Referanser
----------

1. 1 2  «NVE Atlas». *Vassdrag – Innsjødatabase.*  Norges vassdrags- og energidirektorat. Besøkt 5. april 2015
2. 1 2  «NVE Atlas». *Vassdrag – Innsjødatabase – Dybdekart.*  Norges vassdrags- og energidirektorat. Besøkt 5. april 2015
3. ↑  «Steinbruvann – badeplass Oslo øst, Lillomarka». Oslo kommune, bymiljøetaten. Besøkt 3. august 2017.
4. ↑  (no) Steinbruvannet i Miljødirektoratets nettsted Naturbase
5. ↑  
«Godkjente ildsteder / bålplasser i kommuneskogen». Oslo kommune, bymiljøetaten. 7. februar 2012. Arkivert fra originalen 9. mars 2012. Besøkt 5. april 2015.
6. ↑  «Velsignelser ved vann», *Vårt Land*, 21. januar 2011

Eksterne lenker
---------------

* (en) Steinbruvannet – kategori av bilder, video eller lyd på Commons Rediger på Wikidata

* (en) Steinbruvann – galleri av bilder, video eller lyd på Commons Rediger på Wikidata
* Aurbakken, Erik, «Gårdene ved Grorudbekken – navn og beliggenhet», Akersdølen Medlemsblad, Nr 2. 2003. (hentet 18. juli 2006).
* NVE.no: Dybdekart over Steinbruvannet
* Oslo kommune, vann og avløpsetaten: Rehabilitering av Steinbruvanndammen
* Akers Avis Groruddalen: Den gamle Bergensveien Arkivert 29. oktober 2013 hos Wayback Machine.

|  |  |
| --- | --- |
| Oppslagsverk/autoritetsdata | Oslo Byleksikon **·** GeoNames **·** Sentralt stedsnavnregister **·** Naturbase
 |